ગાંધીનગરઃ ગુજરાતમાં 1 કરોડ, 12 હજાર 667 બાળકોને એમ.આર.ની રસી આપીને ઓરી અને રૂબેલા રોગથી સુરક્ષિત કરવામાં આવ્યાં છે. અગ્રસચિવ અને આરોગ્ય કમિશનર ડૉ. જયંતી રવિએ આજે આ જાહેરાત કરતાં જણાવ્યું કે, એક મહિના દરમિયાન ૬૩ ટકા સિદ્ધિ હાંસલ થઇ છે. હવે ૬૦ લાખ જેટલા બાળકોને રસી આપવાનું આયોજન આઘળ વધી રહ્યું છે. એક પણ બાળક બાકી ન રહે એ માટે લોકજાગૃતિ કેળવવામાં પ્રચાર માધ્યમો પણ સહયોગ આપે એવી અપીલ ડૉ. જયંતી રવિએ કરી હતી.